钦定古今图书集成/明伦汇编/氏族典/第405卷 > 《廖用贤尚友录》 > 吕罗汉
## 钦定古今图书集成/明伦汇编/氏族典/第405卷 > 《廖用贤尚友录》 > 吕罗汉

按《魏书吕罗汉传》：“罗汉本东平寿张人，其先石勒时
徙居幽州。祖显，父温，罗汉以武干知名。温佐秦州，罗
汉随侍。陇右氐杨难当率众数万寇上邽，镇将元意
头令罗汉射难当队将及兵二十三人，应弦而殪。世
祖嘉之，征为羽林中郎，赐爵乌程子。高宗之立，罗汉
有力焉。迁少卿，进爵野王侯，迁散骑常侍，进爵山阳”
公。出为秦、益二州刺史。征拜内都大官，听讼察狱，多
得其情。太和六年卒。谥曰庄。